***Grand Hotel*** er en amerikansk romantisk dramafilm fra 1932 regissert av Edmund Goulding. Hovedrollene spilles av Greta Garbo, John Barrymore, Joan Crawford, Wallace Beery og Lionel Barrymore. Handlingen utspiller seg på et luksushotell i Tyskland, og er basert på et skuespill fra 1930 skrevet av William A. Drake og Béla Balázs. Dette skuespillet er basert på Vicki Baums roman *Menschen im Hotel* fra 1929. 

Filmen ble belønnet med Oscar for beste film.

I 1945 lagde MGM en nyinnspilling kalt *Week-End at the Waldorf*, og i 1959 kom en fransk-tysk nyinnspilling med tittelen *Menschen im Hotel*. I 1958 kom en mislykket sceneversjon kalt *At the Grand* og i 1989 kom en suksessfull sceneversjon kalt *Grand Hotel: The Musical*.

Handling
--------

Flere personer, som er mer eller mindre mislykkede eller på kant med loven, møtes tilfeldig på luksuriøse Grand Hotel i Berlin. Blant dem den russiske ballerina Grusinskaya som ønsker seg tilbake til den tid da hun var en suksessfull ballettdanser, og Baron Gaigern som har sløst bort sin formue og som nå livnærer seg som juveltyv. Grusinskaya blir forelsket i Baronen etter at hun tar ham på fersken, mens han er i ferd med å stjele hennes juveler. Den døende regnskapsføreren Kringelein, hans sjef direktør Preysing og dennes sekretær bor også på hotellet. Alle disse blir etterhvert involvert med hverandre – med tragisk utfall for noen.

Om filmen
---------

Den ble innspilt i et studio tilhørende Metro-Goldwyn-Mayer mellom desember 1931 og februar 1932. Den innbrakte rundt $2,6 millioner på verdensbasis, hvorav $1,2 millioner i USA alene. Produksjonskostnadene var på ca $700 000.

Vurderinger
-----------

*Grand Hotel* ble godt mottatt av anmelderne, noe som gjenspeiles i at den har fått så mye som 86 % på Rotten Tomatoes.

Journalist Sven Egil Omdal beskrev den i 2010 på følgende måte: «*Sterke skuespillere i en svak historie om intriger og luksusliv på et hotell i Tyskland. Garbos kameramagnetisme er merkbar*».

I 2007 ble filmen funnet betydningsfull nok av USAs Library of Congress til å bli bevart av deres National Film Registry. Garbos replikk «I want to be alone.» («La meg være i fred!») ble i 2005 kåret til en av de femti beste replikkene i amerikansk filmhistorie, i kåringen AFI's 100 Years…100 Movie Quotes.

Rollebesetning
--------------

|  |  |
| --- | --- |
| * Greta Garbo ..... Grusinskaya, den russiske ballerina
* John Barrymore ..... Baron Felix von Geigern
* Joan Crawford ..... Flaemmchen
* Wallace Beery ..... General Director Preysing
* Lionel Barrymore ..... Otto Kringelein
* Lewis Stone ..... Dr. Otternschlag
* Jean Hersholt ..... Senf
* Robert McWade ..... Meierheim
 | * Purnell Pratt ..... Zinnowitz
* Ferdinand Gottschalk ..... Pimenov
* Rafaela Ottiano ..... Suzette
* Morgan Wallace ..... Chauffeur
* Tully Marshall ..... Gerstenkorn
* Frank Conroy ..... Rohna
* Murray Kinnell ..... Schweimann
 |

Referanser
----------

1. ↑  Aftenposten - Film (4.4.1933, s.5)
2. ↑
3. 1 2  IMDb business
4. ↑  «Grand Hotel (1932)». *Rotten Tomatoes* **(engelsk)**. Besøkt 23. juli 2019.
5. ↑  Aftenbladet – Oscar på 30-tallet (18.02.2010)[*død lenke*]
6. ↑

Eksterne lenker
---------------

* (en) *Grand Hotel* på Internet Movie Database Rediger på Wikidata

* (no) *Grand Hotel* hos Filmfront Rediger på Wikidata

* (sv) *Grand Hotel* i Svensk Filmdatabas Rediger på Wikidata

* (da) *Grand Hotel* i Danmark Nationale Filminstitut Rediger på Wikidata

* (en) *Grand Hotel* på AllMovie Rediger på Wikidata

* (fr) *Grand Hotel* på Allociné Rediger på Wikidata

* (nl) *Grand Hotel* på MovieMeter Rediger på Wikidata

* (en) *Grand Hotel* på Turner Classic Movies Rediger på Wikidata

* (en) *Grand Hotel* på American Film Institute Rediger på Wikidata

* (en) *Grand Hotel* på Rotten Tomatoes Rediger på Wikidata

| * v
* d
* r
Oscar for beste film: vinnere 1927–1940 |
| --- |
| 
* 1928: *Wings*
* 1929: *The Broadway Melody*
* 1930: *Intet nytt fra Vestfronten*
* 1931: *Cimarron*
* 1932: *Grand Hotel*
* 1933: *Cavalcade*
* 1934: *Det hendte en natt*
* 1935: *Mytteriet på Bounty*
* 1936: *Den store Ziegfeld*
* 1937: *Emile Zolas liv*
* 1938: *Du kan ikke ta det med dig*
* 1939: *Tatt av vinden*
* 1940: *Rebecca*

 |
| 
* **1927–1940**
* 1941–1960
* 1961–1980
* 1981–2000
* 2001-

 |

Portal: Film

|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** GND **·** BNF **·** BNF (data)
 |